OKAS-tiedote 10.11.2023

Hyvä jäsen

Hyvää Martin päivää ja tänään muistamme myös edesmennyttä presidenttiämme Martti Ahtisaarta – ”Rauha on tahdon asia”.

Sitten OKAsin asioiden pariin.

**\*Seuraava jäsentilaisuus** on 15.11.2023 ravintola Pirttihirmussa klo 14 alkaen. Kenraali **Pentti Lehtimäki kertoo Viron maanpuolustuksen rakentamisesta v. 1991 jälkeen**. Silloin meillä on myös sääntömääräinen syyskokous. Kovasti tervetuloa!

***Ilmoittautuminen viimeistään maanantaina 13.11.klo 12 mennessä.*** *Myöhemmin tehdyt ilmoittautumiset eivät rekisteröidy.
Siis paras ilmoittautua nyt heti perjantaina niin ei sitten unohdu!*

Epäselvyyksien välttämiseksi kerrottakoon vielä, että 4€ osallistumismaksu kerätään kaikilta osallistujilta tilaisuuden alussa. Maksu kattaa tilavuokran, esiintyjän palkkion sekä kahvitarjoilun.

**\*Kävelykerho** on uusi kerho ja se starttaa tiistaisin klo 14 Olarinkadun päässä pururadan alussa. Yhteyshenkilö on Eeva Nurmi, eeva.s.nurmi@gmail.com , 040 525 4040. Eeva on perustanut kerholle WhatsApp-ryhmän nimellä **OKAS kävelijät**, joten kävelystä innostuneet jäsenet voivat halutessaan ottaa yhteyttä Eevaan.
Ensimmäinen pururatakierros tehtiin 7.11.

**\*Muistiluotsin materiaali** **jäsentilaisuudesta 1.11.** on OKASin kotisivulla *Tapahtumat* ja linkki on *Etusivulla.*

**\*Joulujuhla 13.12. klo 16 keskiviikkona**. Jouluun on vielä aikaa, mutta joulujuhlasuunnitelmat ovat jo meneillään. Ohjelmallinen joulujuhla ruokailuineen on ravintola Pirttihirmussa ja osallistuminen maksaa 25€. Tilaan voidaan ottaa 100 jäsentä. Ilmoittautumisen yhteydessä saadun hyväksymisilmoituksen jälkeen **osallistuminen tulee maksaa yhdistyksen tilille 5.12. klo 12 mennessä** **ja näin paikka varmistuu.** **Tilinumero on FI59 4108 0010 3805 51**.
Joulumenu on perinteinen kuten viime vuonnakin ja se tulee nähtäville hyvissä ajoin.
(Sanomattakin lienee selvää, että jäsenmaksu on maksettu.)
**Ilmoittautuminen käy kätevimmin OKASin tapahtumakalenterin tai jäsenkorttiaplikaation kautta.**

**\*Itsenäisyyspäivän juhlakonserttiin 6.12.** on vielä lippuja varattavissa.
Sen sijaan retki Kaapelitehtaan museoihin 22.11. on täyteen varattu.

**\*Kirkkopyhä Mäntsälässä 10.12*.*** *Kts edellinen tiedote tai kotisivujen tapahtumakalenteri.*

Terveisin

Eila Kari
eilakari@hotmail.com

Yhdistyksen kotisivut: <http://olari.senioriyhdistys.fi>

Yhdistyksen Facebook-sivut: <https://www.facebook.com/Olarinseniorit/>

Uudenmaan piirin FB-sivut: <https://www.facebook.com/uudenmaanseniorit/>